ທະນາຄານລາວ-ຫວຽດນາມ ເປັນທະນາຄານທີ່ຂະຫຍາຍໂຕ ໄວທີ່ສຸດໃນລາວ
ທະນາຄານລາວ-ຫວຽດນາມ ເປັນທະນາຄານທີ່ ຂະຫຍາຍໂຕໄວທີ່ສຸຸດ
ທະນາຄານຮ່ວມທຶນລາວ-ຫວຽດນາມເປັນທະນາຄານ ທີ່ເຕີບໂຕ ໃນທຸລະກິດທະນາ ຄານຢ່າງໄວວາທີ່ສຸດໃນລາວໂດຍຈາກການດຳເນີນກິດຈະການ ໃນໄລຍະ 10 ປີ ມານີ້ ກໍປະກົດວ່າ ມີມູນຄ່າຊັບສິນ ເພີ້ມ ຂຶ້ນເຖິງ 25 ເທົ່າ ແລະ ມີຜົນກຳໄລ ເພີ້ມ ຂຶ້ນ ໂດຍສະເລ່ຍ ເຖິງ 30% ໃນແຕ່ລະປີ ທ່ານ ສົມສະຫວາດເລັ່ງສະຫວັດ ຮອງ ນາຍົກລັດຖະມົນຕີ ຜູ້ປະຈຳການຄະນະລັດຖະບານລາວ ໃນຖານະປະທານຄະນະ ກຳມະການກຳກັບດູແລທະນາຄານແຫ່ງຊາດລາວໄດ້ຖະແຫລງເນື່ອງໃນໂອກາດ ເປັນປະທານໃນພິທີສະເຫລີມສະຫລອງ ໃນວາລະຄົບຮອບ10 ປີຂອງການ ຈັດຕັ້ງທະນາ ຄານຮ່ວມທຶນລະຫວ່າງລາວ ກັບຫວຽດນາມ ຫລື Lao-Viet Bank ວ່າທະນາຄານລາວແລະ ຫວຽດນາມຊຶ່ງເປັນພາກສ່ວນໜຶ່ງໃນຂໍ້ຕົກລົງວ່າດ້ວຍຄວາມຮ່ວມມືຮອບດ້ານ ລະຫວ່າງສອງປະເທດ ກໍຄື ລັດຖະບານລາວ ແລະ ຫວຽດນາມນັ້ນ ນັບເປັນທະນາຄານທີ່ມີການຂະຫຍາຍເຕີບໂຕທາງດ້ານທຸລະກິດທະນາຄານຢ່າງໄວວາທີ່ສຸດຢູ່ໃນປະເທດ ລາວ ພ້ອມກັນນີ້ ທ່ານ ສົມສະຫວາດກໍຍັງໄດ້ສະແດງຄວາມເຊື່ອໝັ້ນດ້ວຍວ່າ ທະນາ ຄານດັ່ງກ່າວນີ້ ຈະຍັງຄົງມີການຂະຫຍາຍການເຕີບໂຕທາງທຸລະກິດຕໍ່ໄປຢ່າງບໍ່ຢຸດຢັ້ງ ເຖິງແມ່ນວ່າ ຈະຕ້ອງປະເຊີນກັບບັນຫາວິກິດການທາງເສດຖະກິດການເງິນໂລກ ໃນປະ ຈຸບັນນີ້ກໍຕາມຫາກແຕ່ວ່າ ດ້ວຍການທີ່ໄດ້ຮັບການສະໜັບສະໜູນສົ່ງເສີມ ຈາກທັງທະນາ ຄານແຫ່ງຊາດລາວແລະ ທະນາຄານແຫ່ງຊາດຫວຽດນາມ ກໍຄືລັດຖະບານຂອງທັງ ສອງປະເທດເປັນຢ່າງດີນັ້ນກໍຍິ່ງເຮັດໃຫ້ການດຳເນີນທຸລະກິດຂອງທະນາຄານ ລາວ- ຫວຽດນາມ ມີການຂະຫຍາຍເຕີບໂຕເພີ້ມຂຶ້ນໃນທຸກໆດ້ານ ແລະ ຢ່າງຕໍ່ເນື່ອງອີກດ້ວຍ ທັງນີ້ໂດຍໃນໄລຍະ 10 ທີ່ຜ່ານມາຂອງການດຳເນີນກິດຈະການ ປາກົດວ່າ ທະນາ ຄານ ລາວ-ຫວຽດນາມໄດ້ເພີ້ມທຶນຈົດທະ ບຽນ ຈາກ 10ລ້ານ ໂດລາສະຫະລັດ ເປັນ 15ລ້ານ ໂດລາສະຫະລັດ ແລະ ໃນຫມໍ່ໆນີ້ ກໍຍັງຈະເພີ້ມທຶນຈົດທະບຽນເປັນບໍ່ໜ້ອຍ ກວ່າ37 5ລ້ານ ໂດລາສະຫະລັດ ອີກດ້ວຍ ສ່ວນກ່ຽວກັບຊັບສິນຂອງທະນາຄານນັ້ນກໍປາກົດວ່າ ມີມູນຄ່າລວມເກີນກວ່າ 250 ລ້ານໂດລາສະຫະລັດ ແລ້ວໃນປະຈຸບັນໂດຍໄດ້ເພີ້ມຂຶ້ນຈາກໃນໄລຍະຂອງການຈັດຕັ້ງ ທະນາຄານຂຶ້ນໃໝ່ໆ ເຖິງ 25 ເທົ່າຕົວແລະ ໃນຂະນະດຽວກັນ ກໍໄດ້ມີການປ່ອຍເງິນກູ້ ຫລື ສິນເຊື່ອໃຫ້ກັບບັນດາຫນ່ວຍທຸລະກິດຕ່າງໆທີ່ພົວພັນການຄ້າ ແລະ ການລົງທຶນລະຫວ່າງລາວກັບຫວຽດນາມໄປແລ້ວ ຄຶດເປັນມູນຄ່າລວມກັນຫລາຍກວ່າ150ລ້ານ ໂດລາສະຫະລັດ ແລະ ກໍສາມາດລະດົມເງິນຝາກໄດ້ຫລາຍກວ່າ 200ລ້ານ ໂດລາສະ ຫະລັດ ຫລື ເພີ້ມຂຶ້ນເຖິງ 35% ໃນແຕ່ລະປີ ໃນປະຈຸບັນນີ້ເຖິງແມ່ນວ່າ ທະນາຄານ ລາວ-ຫວຽດນາມ ຈະມີສາຂາຂອງທະນາຄານ ຢູ່ພຽງແຕ່ສີ່ແຫ່ງ ແລະສຳນັກງານໃຫຍ່ຢູ່ນະຄອນຫລວງວຽງຈັນອີກໜຶ່ງແຫ່ງເທົ່ານັ້ນກໍຕາມ, ຫາກແຕ່ວ່າ ທະນາຄານລາວ-ຫວຽດນາມນັ້ນ ກໍຍັງສາມາດສ້າງຜົນກຳໄລໄດ້ສະເລ່ຍເຖິງ 30% ໃນແຕ່ລະປີແລະ ໃນຂະນະດຽວກັນ ກໍມີການໂອນ ແລະ ແລກປ່ຽນເງິນຕາລະຫວ່າງ ລາວກັບຫວຽດນາມຄິດເປັນມູນຄ່າລວມຫລາຍກວ່າ 450 ລ້ານ ໂດລາ ສະຫະລັດ ຫລື ຫລາຍກວ່າ 3 000ຕື້ ດົງ ນອກຈາກນັ້ນທະນາຄານ ລາວ-ຫວຽດນາມ ກໍຍັງໄດ້ສະໜັບສະໜູນເງິນກູ້ ຫລື ສິນເຊື່ອໃຫ້ກັບໂຄງການກໍ່ສ້າງເຂື່ອນເຊຂະໝານຢູ່ໃນພາກໃຕ້ຂອງລາວທີ່ເປັນການລົງທຶນໂດຍຫວຽດນາມ ໂຄງການກໍ່ສ້າງຖະໜົນ ເລກ 18B ເພື່ອເຊື່ອມຕໍ່ການຄົມນະຄົງຂົນສົ່ງລະ ຫວ່າງ ແຂວງພາກໃຕ້ຂອງລາວ ກັບຊາຍແດນໃນເຂດພາກກາງຂອງຫວຽດນາມ ແລະ ໂຄງການພັດທະນາລະບົບໂຄງຂ່າຍພື້ນຖານຕ່າງໆ ຈຳນວນໜຶ່ງ ຍິ່ງໄປກວ່ານັ້ນຄະນະບໍລິຫານ ຂອງທະນາຄານ ລາວ-ຫວຽດນາມ ກໍຍັງໄດ້ຕັ້ງເປົ້າໝາຍ ທີ່ຈະປະກອບສ່ວນເຂົ້າຢ່າງສຳຄັນໃນການເຮັດໃຫ້ມູນຄ່າການຄ້າລະຫວ່າງ ລາວກັບຫວຽດນາມ ເພີ້ມຂຶ້ນເປັນບໍ່ໜ້ອຍກວ່າ1 000ລ້ານ ໂດລາສະຫະລັດ ພາຍໃນປີ 2010 ແລະ ເພີ້ມຂຶ້ນເປັນເຖິງ 2 000ລ້ານ ໂດລາສະຫະລັດ ໃຫ້ໄດ້ພາຍໃນປີ 2015 ຊຶ່ງລວມໄປເຖິງ ການທີ່ຈະສົ່ງເສີມໃຫ້ພາກເອກະຊົນຫວຽດນາມເພີ້ມການລົງທຶນຢູ່ໃນລາວໃຫ້ໄດ້ຫລາຍກວ່າ 1 000 ລ້ານໂດລາສະຫະລັດ ໃນແຕ່ລະປີອີກດ້ວຍ